
	Par  atkārtotu atzinumu bērnu nometnei



Veselības inspekcijas Sabiedrības veselības uzraudzības un kontroles departamenta Vidzemes kontroles nodaļa (turpmāk – Inspekcija) ir saņēmusi un izskatījusi Jūsu 2018. gada 14. jūnija iesniegumu par atkārtota atzinuma nepieciešamību bērnu diennakts nometnes darbības uzsākšanai norises vietā Rūjienas vidusskolā, Rūjienā, Rūjienas novadā. 
2018. gada 31. maijā Bērnu un jauniešu basketbola skolai „Rīga” ir izsniegts Inspekcijas atzinums Nr.2.3.8-14/15449,15451/1296 par objekta gatavību darbības uzsākšanai (turpināšanai) Rūjienas vidusskolā, Rūjienā, Rūjienas novadā. Bērnu nometnes darbības vietas apsekojums un higiēniskais novērtējums veikts 2018. gada 30. maijā. 
Pamatojoties uz augstāk minēto, Inspekcija informē, ka 2018. gada 31. maijā Bērnu un jauniešu basketbola skolai „Rīga” (reģ. Nr.90000013606) izsniegtais atzinums Nr.2.3.8-14/15449,15451/1296 par objekta gatavību darbības uzsākšanai (turpināšanai) Rūjienas vidusskolā, Rūjienā, Rūjienas novadā ir derīgs līdz 2019. gada 30. maijam. 
Vienlaikus Inspekcija atgādina – ja vasarā peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām tiks uzrādīts apliecinājums (testēšanas pārskats) par peldūdens atbilstību 2017. gada 28. novembra Ministru kabineta noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: http://www.vi.gov.lv/lv/vides-veseliba/peldudens/peldudens-monitorings .

	Sabiedrības veselības uzraudzības un kontroles departamenta Vidzemes kontroles nodaļas vadītājs
	
Kalvis Latsons



	Silvija Švalkovska, 64281130

	silvija.svalkovska@vi.gov.lv





DOKUMENTS PARAKSTĪTS AR DROŠU ELEKTRONISKO PARAKSTU, KAS SATUR LAIKA ZĪMOGU

F001-v2
DOKUMENTS PARAKSTĪTS AR DROŠU ELEKTRONISKO PARAKSTU, KAS SATUR LAIKA ZĪMOGU

F001-v2
image1.jpeg
Veselibas inspekcija




